Caroline de la Motte Fouqué

Caroline Philippine de la Motte Fouqué (1773–1831] i Markgrevskapet Brandenburg) var en tysk forfatter fra romantikken.

 Liv 
Caroline von Briest var det eneste barnet til godseieren Philipp von Briest (1749–1822) og hans første ektefelle, Caroline von Zinnow (1752–1800). Caroline vokste opp på Nennhausen-godset, der hun fikk privatundervisning av en fransk guvernante.

I 1791 giftet hun seg med Friedrich Ehrenreich Adolf Ludwig Rochus von Rochow (1770–1799). Ekteskapet gikk skeis, og ektemannen skjøt seg på grunn av spillegjeld allerede før skilsmissen var rettskraftig. 9. januar 1803 giftet hun seg med suksessforfatteren  Friedrich de la Motte Fouqué, også han fraskilt.Kortbiografi om Friedrich de la Motte Fouqué  Ektefellene holdt hus vekselvis i Nennhausen og i Berlin, der hun deltok i hovedstadens hoffliv og drev en litterær salong.

I sommermånedene gjorde ekteparet Nennhausen til et intellektuelt senter, med gjester som Adelbert von Chamisso, Joseph von Eichendorff, Karl August Varnhagen von Ense, Rahel Levin-Varnhagen von Ense, August Wilhelm Schlegel og E.T.A. Hoffmann.

Caroline Philippine de la Motte Fouqué døde på Nennhausen og er gravlagt i godsets park. Både hun og ektemannen måtte se at litteraturen deres var passé allerede før de døde.

 Verk og vurdering 
Madame de la Motte Fouqué skrev rundt tjue romaner, seksti noveller, dikt, avhandlinger, kulturhistoriske essays og noe drama. I 1812 og 1813 gav hun i kompaniskap med Amalie von Hellwig ut to årganger med Taschenbuchs der Sagen und Legenden.

Friedrich de la Motte Fouqués biograf, Arno Schmidt, siterer E.T.A. Hoffmann på at han 30. januar 1815 «var på ettermiddagsvisitt hos Frau Fouqué, som kjedet og ergret meg grenseløst ved å lese fra en av sine elendige romaner.»  Schmidt kommenterer Hoffmanns bemerkning slik: «etter å ha lest ti av bøkene hennes må jeg si meg enig med ham. Den beste er Roderich og fabelen Der Delphin, selv om også de holder seg svært tett opptil kjente modeller, dessuten er deler av bøkene hennes skrevet av ektemannen, som diktene i Die Frau des Falkensteins.»<ref>Arno Schmidt: Fouqué und einige seiner Zeitgenossen, Haffmans Verlag, Zürich 1993, s. 167</ref> Også andre har kritisert henne for mangel på originalitet og for å kopiere ektemannens stil i håp om å dra fordel av hans popularitet.

Fouqués siste bok, romanen Resignation, kom ut i 1829.

 Verk i utvalg 

 1806, Drei Mährchen (under pseudonymet «Serena»)
 1807, Roderich 1810, Die Frau des Falkensteins 1811, Briefe über Zweck und Richtung weiblicher Bildung 1812, Magie der Natur 1812, Briefe über die griechische Mythologie für Frauen 1814, Die Spanier und der Freiwillige in Paris 1814, Feodora 1815, Edmunds Wege und Irrwege 1816, Das Heldenmädchen aus der Vendée 1818, Frauenliebe 1820, Ida 1820, Lodoiska und ihre Tochter 1821, Die blinde Führerin 1821, Heinrich und Maria 1821, Briefe über Berlin 1822, Vergangenheit und Gegenwart 1822, Die Herzogin von Montmorency 1823, Die Vertriebenen 1824, Neueste gesammelte Erzählungen 1825, Bodo von Hohenried 1826, Die Frauen in der großen Welt. Bildungsbuch beim Eintritt in das gesellige Leben 1829, Resignation Etterkommere 
I ekteskapet med godseier Friedrich von Rochow:
 Gustav von Rochow (1792–1847), prøyssisk minister
 Theodor Heinrich Rochus von Rochow (født 21. april 1794; død 19. april 1854), prøyssisk general og utsending til St. Petersburg
 Klara von Rochow (1796–1865), den biologiske faren var med all sannsynlighet grev von Lehndorff.

Med Friedrich de la Motte Fouqué :
 Marie Luise Caroline de la Motte Fouqué (1803–1864)

 Referanser 

 Litteratur 
 Petra Kabus (red.): Caroline de la Motte Fouqué: Ausgewählte Werke. Ettertrykk. Olms, Hildesheim, Zürich, New York 2003–2005, ISBN 3-487-10975-1.

 Eksterne lenker 

 Editionsprojekt Caroline de la Motte Fouqué: Werke und Schriften
 Fouque-Gesellschaft
 Schloss Nennhausen
 Lenkesamling, biblioteket ved Freie Universität Berlin''
 Editionsprojekt Caroline de la Motte Fouqué - Werke und Schriften, caroline-fouque.de 

Kategori:Tyske forfattere
Kategori:Salongholdere